  Майя Бывальцева 2019-тӥ арын пӧсьтолэзе Ижкарысь вир басьтон станциын 1 сюрс 541 литр вир дасязы, сое 2 сюрс 554 доноръёс сётӥзы. Со сярысь улосвыл тӧролэн но кивалтэтлэн пресс-службазы ивортэ. Вир басьтӥсьёс 7 пол элькунысь каръёсы но ёросъёсы потазы, отын 350 литр вир дасязы. Гудырикошконэ ӧнерчиос Воткае, Вавоже но Сарапулэ вуылӥзы ни. Таяз толэзе эшшо ньыль потаны потаны чакламын: – 15-тӥ гудырикошконэ – Глазкарысь ёроскуспо эмъюртэ (Мир урам, 22) 7 часысен 11 часозь; – 20-тӥ гудырикошконэ – Россиысь чугун сюресъёслэн управлениязы (Гагарин нимо урам, 4) 9 часысен 12 часозь; – 22-тӥ гудырикошконэ – Якшур-Бӧдьяысь ёрос эмъюртэ (Володарский нимо урам, 9) 9 часысен 12 часозь; – 27-тӥ гудырикошконэ – Мотозаводэ, 1 номеро площадкае, тазалыкез эскерон пункт 9 часысен 12 часозь. Та дыре мукет адямилы вирез донорлэсь гинэ сётыны луэ, сое номырин воштыны уг луы. Россиын арлы быдэ 1 миллион 500 сюрс пала яке нуналлы быдэ 4 сюрслэсь трос адями вирлы кулэяське Удмуртиысь Тазалыкез утёнъя министерство ивортэмъя, туннэ элькунын 15 сюрс доноръёс лыдъясько. Со пӧлысь 4 сюрсэз – Россиысь дано доноръёс. Тегъёс: Тазалык Ижкар Удмуртия доноръёс  